b'\n_START_ARTICLE_\nSamostan Gandan\n_START_SECTION_\nZgodovina\n_START_PARAGRAPH_\nSamostan je bil zgrajen leta 1809, po nalogu Petega Jebtsundampa. Prvi tempelj je bil Gungaachoilin Datsan. Iz tega templja je ostal samo en lesen steber. Leta 1838 je bila Gandantegchenlin tempelj zgrajen skupaj z zasebnim prebivali\xc5\xa1\xc4\x8dem Jebtsundamba.13. dalajlama je \xc5\xbeivel v rezidenci leta 1904. Leta 1840 je bil zgrajen tempelj Vajradhara, leta 1869 pa \xc5\xa1e Zuu tempelj. Leta 1913 je bil zgrajen visok tempelj Megjid Janraisig, leta 1925 tempelj za hrambo ostankov Osmega Jebtsundamba. Zdaj je samostanska knji\xc5\xbenica. _NEWLINE_Leta 1930 je komunisti\xc4\x8dna vlada Mongolije, pod vodstvom  Horlogijna \xc4\x8cojbalsana in pod vplivom Stalina uni\xc4\x8dila ve\xc4\x8dino samostanov in ubila ve\xc4\x8d kot 15.000 lam. _NEWLINE_Samostan Gandantegchinlen Khiid, ki je u\xc5\xa1el mno\xc5\xbei\xc4\x8dnemu uni\xc4\x8devanju, je bil zaprt leta 1938, nato pa ponovno odprt leta 1944, ko je bilo dovoljeno, da nadaljuje kot delujo\xc4\x8di budisti\xc4\x8dni samostan, kot simboli\xc4\x8den poklon tradicionalni mongolski kulturi in religiji. S koncem marksizma v Mongoliji leta 1990, so bile odpravljene omejitve pri bogoslu\xc5\xbeju.\n_START_SECTION_\nKip\n_START_PARAGRAPH_\nPrvotni kip, narejen iz bakra, je bil zgrajen po prito\xc5\xbebah mongolske javnosti. Namen je bil, da se ponovno vzpostavi pogled na Bogd Javzandamba (ali osmega Jebtsundamba, znanega tudi kot Bogd Kan), ki je imel naziv cesar Mongolije. Kip je zgradil Bogd Javzandambov glavni minister Chin Wan Khanddorj. Ruski vojaki so izvirni kip leta 1938 razstavili. Po koncu obdobja vpliva Sovjetske zveze, je bil kip Migjid Janraisig leta 1996 ponovno narejen iz bakra, z donacijami Japoncev, Nepalcev in mongolskih ljudi. Oblo\xc5\xbeen je z 2286 dragimi kamni in pozla\xc4\x8den z zlatimi listi\xc4\x8di. Votel kip vsebuje 27 ton zdravilnih zeli\xc5\xa1\xc4\x8d, 334 Suter, dva milijona sve\xc5\xbenjev manter, plus celoten ger s pohi\xc5\xa1tvom._NEWLINE_Od leta 1992 je vrhovni vodja Centra vseh mongolskih budistov in opat samostana Gandantegchinlen, Lama Gabju Choijamts Demberel.'